ประกาศกรมการค้าต่างประเทศประกาศกรมการค้าต่างประเทศเรื่องผลการไต่สวนในกรณียุติการไต่สวนการทุ่มตลาดสินค้ากรดไนตริกที่มีแหล่งกำเนิดจากสาธารณรัฐเกาหลีพ.ศ. ๒๕๔๘[๑] ตามที่คณะกรรมการพิจารณาการทุ่มตลาดและการอุดหนุนภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ได้มีคำวินิจฉัยเมื่อวันที่ ๑๑ กุมภาพันธ์ ๒๕๔๘ให้ยุติการไต่สวนการทุ่มตลาดสินค้ากรดไนตริกที่มีแหล่งกำเนิดจากสาธารณรัฐเกาหลีตามประกาศคณะกรรมการพิจารณาการทุ่มตลาดและการอุดหนุน เรื่องยุติการไต่สวนการทุ่มตลาดสินค้ากรดไนตริกที่มีแหล่งกำเนิดจากสาธารณรัฐเกาหลี พ.ศ.๒๕๔๘กรมการค้าต่างประเทศจึงได้ออกประกาศเรื่องผลการไต่สวนในกรณียุติการไต่สวนการทุ่มตลาดสินค้ากรดไนตริกที่มีแหล่งกำเนิดจากสาธารณรัฐเกาหลีพ.ศ. ๒๕๔๘ ซึ่งออกตามความในข้อ ๑ ของกฎกระทรวง ฉบับที่ ๔ (พ.ศ. ๒๕๔๓)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒เพื่อประกาศรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณายุติการไต่สวนดังนี้๑.การเปิดการไต่สวนเมื่อวันที่๒๓ มิถุนายน ๒๕๔๗ กรมการค้าต่างประเทศได้ออกประกาศเปิดการไต่สวนการทุ่มตลาดสินค้ากรดไนตริกที่มีแหล่งกำเนิดจากสาธารณรัฐเกาหลีตามคำขอของ บริษัท ไนเตรทไทย จำกัด ในฐานะอุตสาหกรรมภายในผู้ผลิตสินค้ากรดไนตริกทั้งนี้ เป็นไปตามมติคณะกรรมการพิจารณาการทุ่มตลาดและการอุดหนุน เมื่อวันที่ ๑๘มิถุนายน ๒๕๔๗ และกรมการค้าต่างประเทศได้ดำเนินการไต่สวนการทุ่มตลาดและความเสียหายตามหลักเกณฑ์ภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒๒.สินค้าทุ่มตลาดกรดไนตริกชนิดความเข้มข้นไม่เกิน๖๙% ตามพิกัดอัตราศุลกากรประเภทที่ ๒๘๐๘.๐๐๐.๑๐๑, ๒๘๐๘.๐๐๐.๑๐๒, ๒๘๐๘.๐๐๐.๑๐๕ และ ๒๘๐๘.๐๐๐.๒๐๖ ที่มีแหล่งกำเนิดจากสาธารณรัฐเกาหลี๓.ผู้มีส่วนได้เสีย๓.๑ผู้ผลิตหรือผู้ส่งออกในสาธารณรัฐเกาหลี ได้แก่ บริษัท DONGBU HANNONG CHEMICAL บริษัท HUCHEMS FINE CHEMICAL และ บริษัท HANWHA CORPORATION๓.๒อุตสาหกรรมภายในผู้ผลิตกรดไนตริก ได้แก่ บริษัท ไนเตรทไทย จำกัด๓.๓ผู้นำเข้าในไทย ได้แก่ บริษัท ไนโตรเคมีอุตสาหกรรม จำกัด บริษัท วี เอส เยนเนอรัลเคม จำกัด บริษัท ไต๋เหลียงเคมีภัณฑ์ จำกัด บริษัท บี แอนด์ เค เคมีเคิล เทรดดิ้งจำกัด และ บริษัท วิทย์คอร์ป เคมิคอลส์ จำกัด และรายอื่นนอกจากที่ระบุดังกล่าว๓.๔รัฐบาลของสาธารณรัฐเกาหลี ในฐานะรัฐบาลของประเทศที่ถูกไต่สวน๔.ผลการตรวจสอบข้อเท็จจริงของข้อมูลกรมการค้าต่างประเทศได้ส่งเจ้าหน้าที่เดินทางไปตรวจสอบข้อมูลข้อเท็จจริงที่ได้รับตามแบบสอบถามณ ที่ทำการของอุตสาหกรรมภายใน และ ณ ที่ทำการของผู้ผลิตในสาธารณรัฐเกาหลี ๓ รายตามข้อ ๓.๑ เมื่อวันที่ ๒๒-๒๓ พฤศจิกายน ๒๕๔๗ และเมื่อวันที่ ๑๑-๑๙ ธันวาคม ๒๕๔๗ตามลำดับ ซึ่งผลการตรวจสอบปรากฏว่าข้อมูลในส่วนที่เป็นสาระสำคัญตามแบบสอบถามของอุตสาหกรรมภายในและผู้ผลิตในสาธารณรัฐเกาหลีทั้ง๓ ราย สามารถเชื่อถือและยอมรับได้๕.ผลการพิจารณาการทุ่มตลาดในการคำนวณส่วนเหลื่อมการทุ่มตลาดสำหรับผู้ให้ความร่วมมือจะพิจารณาข้อมูลตามแบบสอบถามที่ได้รับจากแต่ละรายโดยระยะเวลาของข้อมูลที่ใช้ในการไต่สวนการทุ่มตลาด (Investigation Period : IP) คือ วันที่ ๑ เมษายน๒๕๔๖วันที่ ๓๑ มีนาคม ๒๕๔๗ซึ่งผู้ผลิตกรดไนตริกของสาธารณรัฐเกาหลีรวม ๓ รายที่ตอบแบบสอบถามคือ บริษัท DONGBU HANNONG CHEMICAL บริษัท HUCHEMS FINE CHEMICAL และ บริษัท HANWHA CORPORATION มีปริมาณส่งออกมาไทยรวมทั้งสิ้น ๑๘,๒๕๘.๕๒ ตัน เมื่อเทียบกับปริมาณการนำเข้าจากสาธารณรัฐเกาหลีทั้งหมดในช่วงเวลาเดียวกันตามสถิติกรมศุลกากรซึ่งเท่ากับ๑๖,๖๖๑ ตัน จึงถือว่าข้อมูลตามแบบสอบถามทั้ง ๓ รายเป็นตัวแทนของระดับประเทศที่นำมาใช้คำนวณได้ โดยสรุปผลการพิจารณาการทุ่มตลาดดังนี้๕.๑บริษัท DONGBU HANNONG CHEMICALมีปริมาณการส่งออกมาประเทศไทยในช่วงระยะเวลาการไต่สวนคิดเป็นร้อยละ ๘๑.๑๑ ของปริมาณการส่งออกรวม ๓ บริษัท(๑) มูลค่าปกติคำนวณตามหลักเกณฑ์ตามมาตรา ๑๕ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยคำนวณจากราคาขายภายในสาธารณรัฐเกาหลีเฉพาะความเข้มข้น ๖๘% ทุกธุรกรรมตามแบบสอบถามเพราะเป็นชนิดเดียวกับที่ส่งออกมาประเทศไทย แล้วคำนวณเป็นราคา ณหน้าโรงงานถัวเฉลี่ยถ่วงน้ำหนัก(๒) ราคาส่งออกคำนวณตามหลักเกณฑ์ตามมาตรา๑๔ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยคำนวณจากราคาส่งออกมาประเทศไทยซึ่งเป็นชนิดความเข้มข้น ๖๘%ทุกธุรกรรมตามแบบสอบถาม แล้วคำนวณเป็นราคา ณ หน้าโรงงานถัวเฉลี่ยถ่วงน้ำหนัก(๓) ส่วนเหลื่อมการทุ่มตลาดคำนวณตามหลักเกณฑ์ตามมาตรา ๑๘ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยเปรียบเทียบระหว่างมูลค่าปกติตาม (๑) และราคาส่งออกตาม (๒)ซึ่งเป็นราคา ณ ระดับการค้าเดียวกันคือ ณ หน้าโรงงานและในช่วงระยะเวลาเดียวกันคือช่วงระยะเวลาการไต่สวน ปรากฏส่วนเหลื่อมการทุ่มตลาดในอัตราร้อยละ ๑.๕๓ ของราคาซี.ไอ.เอฟ. ซึ่งอยู่ในเกณฑ์ให้ยุติการพิจารณาตอบโต้การทุ่มตลาดคือมีส่วนเหลื่อมการทุ่มตลาดน้อยกว่าร้อยละ ๒ ของราคาซี ไอ เอฟตามกฎกระทรวงกำหนดเกณฑ์ในการยุติการพิจารณาตอบโต้การทุ่มตลาดและการอุดหนุน พ.ศ.๒๕๔๓๕.๒บริษัท HUCHEMS FINE CHEMICALมีปริมาณการส่งออกมาประเทศไทยในช่วงระยะเวลาการไต่สวนคิดเป็นร้อยละ ๙.๓๑ ของปริมาณการส่งออกรวม ๓ บริษัท(๑) มูลค่าปกติคำนวณตามหลักเกณฑ์ตามมาตรา ๑๕ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยคำนวณจากราคาขายภายในสาธารณรัฐเกาหลีเฉพาะความเข้มข้น ๖๘%ทุกธุรกรรมตามแบบสอบถาม เพราะเป็นชนิดเดียวกับที่ส่งออกมาประเทศไทยแล้วคำนวณเป็นราคา ณ หน้าโรงงานถัวเฉลี่ยถ่วงน้ำหนัก(๒) ราคาส่งออกคำนวณตามหลักเกณฑ์ตามมาตรา ๑๔ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยคำนวณจากราคาส่งออกมาประเทศไทยซึ่งมีเพียงธุรกรรมเดียวและเป็นชนิดความเข้มข้น๖๘% ตามแบบสอบถาม แล้วคำนวณเป็นราคา ณ หน้าโรงงาน(๓) ส่วนเหลื่อมการทุ่มตลาดคำนวณตามหลักเกณฑ์ตามมาตรา ๑๘ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยเปรียบเทียบระหว่างมูลค่าปกติตาม (๑) และราคาส่งออกตาม (๒) ซึ่งเป็นราคา ณระดับการค้าเดียวกันคือ ณ หน้าโรงงานและในช่วงระยะเวลาเดียวกันคือช่วงระยะเวลาการไต่สวน ปรากฏว่าไม่พบส่วนเหลื่อมการทุ่มตลาด๕.๓บริษัท HANWHA CORPORATIONมีปริมาณการส่งออกมาประเทศไทยในช่วงระยะเวลาการไต่สวนคิดเป็นร้อยละ ๙.๕๘ ของปริมาณการส่งออกรวม ๓ บริษัท(๑) มูลค่าปกติคำนวณตามหลักเกณฑ์ตามมาตรา ๑๕ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยคำนวณจากราคาขายภายในสาธารณรัฐเกาหลีเฉพาะความเข้มข้น ๖๘%ทุกธุรกรรมตามแบบสอบถาม เพราะเป็นชนิดเดียวกับที่ส่งออกมาประเทศไทยแล้วคำนวณเป็นราคา ณ หน้าโรงงานถัวเฉลี่ยถ่วงน้ำหนัก(๒) ราคาส่งออกคำนวณตามหลักเกณฑ์ตามมาตรา ๑๔ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยคำนวณจากราคาส่งออกมาประเทศไทยซึ่งมีเพียงธุรกรรมเดียวและเป็นชนิดความเข้มข้น๖๘% ตามแบบสอบถาม แล้วคำนวณเป็นราคา ณ หน้าโรงงาน(๓) ส่วนเหลื่อมการทุ่มตลาดคำนวณตามหลักเกณฑ์ตามมาตรา ๑๘ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยเปรียบเทียบระหว่างมูลค่าปกติตาม (๑) และราคาส่งออกตาม (๒) ซึ่งเป็นราคา ณระดับการค้าเดียวกันคือ ณ หน้าโรงงานและในช่วงระยะเวลาเดียวกันคือช่วงระยะเวลาการไต่สวน ปรากฏส่วนเหลื่อมการทุ่มตลาดในอัตราร้อยละ ๔.๐๑ ของราคาซี.ไอ.เอฟ.๖.ผลการพิจารณาความเสียหายคณะกรรมการได้วินิจฉัยความเสียหายตามหลักเกณฑ์ที่กำหนดในมาตรา ๑๙ มาตรา ๒๐ และมาตรา ๒๑ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยพิจารณาข้อมูลตามแบบสอบถามของอุตสาหกรรมภายในผู้นำเข้าซึ่งนำเข้าจากสาธารณรัฐเกาหลีที่ตอบแบบสอบถามครบถ้วน ๒ ราย รวมทั้งข้อมูลจากผู้ผลิตสาธารณรัฐเกาหลี๓ ราย โดยข้อมูลที่ใช้ในการพิจารณาคือ ข้อมูลในช่วง ๓ ปีย้อนหลัง (ปี ๒๕๔๔๒๕๔๖)ช่วงระยะเวลาการไต่สวนการทุ่มตลาด (๑ เมษายน ๒๕๔๖๓๑ มีนาคม๒๕๔๗) และช่วงเดียวกันก่อนช่วงระยะเวลาการไต่สวนการทุ่มตลาด (๑ เมษายน ๒๕๔๕๓๑ มีนาคม ๒๕๔๖)ผลการพิจารณาความเสียหายปรากฏว่าไม่มีความเสียหายอย่างสำคัญที่เกิดแก่อุตสาหกรรมภายใน ตามมาตรา ๑๙ (๑)ดังนี้๖.๑ปริมาณของสินค้าทุ่มตลาดและผลของการทุ่มตลาดที่มีต่อราคาของสินค้าชนิดเดียวกันในตลาดภายในประเทศ๖.๑.๑ปริมาณการนำเข้าสินค้าทุ่มตลาด ตั้งแต่ปี ๒๕๔๔๒๕๔๖ปริมาณนำเข้าสินค้ากรดไนตริกจากสาธารณรัฐเกาหลีมีแนวโน้มเพิ่มสูงขึ้นอย่างต่อเนื่องอย่างไรก็ดี อุตสาหกรรมภายในเป็นผู้นำเข้าเองจากสาธารณรัฐเกาหลีในปี ๒๕๔๕ และ ๒๕๔๖สำหรับในช่วงระยะเวลาการไต่สวน ปรากฏว่าปริมาณสินค้าทุ่มตลาดมีเพียงร้อยละ ๙.๕๘ของปริมาณที่ส่งออกมาจากสาธารณรัฐเกาหลีทั้งหมด ในขณะที่ส่วนที่เหลือคือ ร้อยละ๙๐.๔๒ มิได้ทุ่มตลาด ดังนั้นปริมาณสินค้าทุ่มตลาดจึงไม่มีนัยสำคัญที่จะก่อให้เกิดความเสียหาย๖.๑.๒ผลกระทบของการทุ่มตลาดที่มีต่อราคาของสินค้าชนิดเดียวกันในตลาดภายในประเทศโดยเกิดผลกระทบต่อราคาของอุตสาหกรรมภายใน ในลักษณะการตัดราคาเฉพาะสินค้าชนิด Bulkนอกจากนี้ พบการกดราคาและการหยุดยั้งการขึ้นราคา อย่างไรก็ดีแม้ว่าสินค้าจากสาธารณรัฐเกาหลีได้ส่งผลกระทบด้านราคา แต่สินค้าดังกล่าวร้อยละ๙๐.๔๒ ของปริมาณที่นำเข้าจากสาธารณรัฐเกาหลีทั้งหมดมิได้ส่งมาในราคาทุ่มตลาดและอุตสาหกรรมภายในยังคงระดับอัตรากำไรตลอดระยะเวลาการพิจารณาความเสียหาย๖.๒ผลกระทบของการทุ่มตลาดนั้นที่มีต่ออุตสาหกรรมภายในยอดจำหน่ายยอดจำหน่ายและปริมาณการขายในประเทศมีแนวโน้มเพิ่มขึ้นในปี๒๕๔๕ และลดลงในช่วงปี ๒๕๔๖ และช่วงระยะเวลาการไต่สวนการทุ่มตลาดกำไรอุตสาหกรรมภายในมีกำไรลดลงตั้งแต่ปี๒๕๔๖ โดยลดลงร้อยละ ๗๓ เมื่อเทียบกับปี ๒๕๔๕และในช่วงระยะเวลาการไต่สวนการทุ่มตลาดลดลงร้อยละ ๗๐เมื่อเทียบกับช่วงเดียวกันของปีก่อนผลผลิตอุตสาหกรรมภายในมีผลผลิตเพิ่มขึ้นอย่างต่อเนื่องส่วนแบ่งตลาดแม้ว่าอุตสาหกรรมภายในสูญเสียส่วนแบ่งตลาดให้กับประเทศที่ถูกกล่าวหาแต่อุตสาหกรรมภายในยังคงครองส่วนแบ่งตลาดได้เกือบทั้งหมดโดยประเทศที่ถูกกล่าวหามีส่วนแบ่งตลาดเพียงร้อยละ ๓ ในปี ๒๕๔๕ และเพิ่มเป็นร้อยละ๑๑ และร้อยละ ๑๓ ในปี ๒๕๔๖ และในช่วงระยะเวลาการไต่สวนการทุ่มตลาด ตามลำดับความสามารถในการผลิตอุตสาหกรรมภายในมีความสามารถในการผลิต(output / input)อยู่ในระดับคงที่ตั้งแต่ปี ๒๕๔๔ช่วงระยะเวลาการไต่สวนการทุ่มตลาดผลตอบแทนการลงทุนอุตสาหกรรมภายในมีผลตอบแทนการลงทุนยอดขาย และกำไรเพิ่มขึ้นและลดลงในทิศทางเดียวกันการใช้กำลังการผลิตปี๒๕๔๖ อุตสาหกรรมภายในขยายกำลังการผลิตเล็กน้อยเนื่องจากความต้องการกรดไนตริกเพิ่มขึ้นในส่วนที่ใช้เป็นวัตถุดิบเพื่อผลิตสินค้าต่อเนื่องในขณะที่ปี ๒๕๔๔-๒๕๔๕ อุตสาหกรรมภายในใช้กำลังการผลิตเต็มอัตราผลกระทบต่อราคาสินค้าในประเทศอุตสาหกรรมภายในลดราคาขายลงเพื่อแข่งขันกับสินค้าจากสาธารณรัฐเกาหลีสำหรับการขายทั้งในแบบ Pack หรือ Bulkกระแสเงินสดตั้งแต่ปี๒๕๔๔ช่วงระยะเวลาการไต่สวนการทุ่มตลาดอุตสาหกรรมภายในมีกระแสเงินสดจากการดำเนินงานลดลงเล็กน้อยสินค้าคงคลังในปี๒๕๔๕ อุตสาหกรรมภายในมีสินค้าคงคลังเพิ่มขึ้นจากในปี ๒๕๔๔ และลดลงในปี ๒๕๔๖และช่วงระยะเวลาการไต่สวนการทุ่มตลาด เนื่องจากสามารถส่งออกได้เพิ่มขึ้นการจ้างงานมีการจ้างงานคงที่ค่าจ้างแรงงานค่าจ้างแรงงานเพิ่มขึ้นเล็กน้อยอัตราการเจริญเติบโตในปี๒๕๔๕ อุตสาหกรรมภายในมีสัดส่วนการเปลี่ยนแปลงปริมาณการขายในประเทศยอดจำหน่ายและกำไรเป็นไปในทิศทางเดียวกันกับปริมาณการใช้ในประเทศโดยสามารถขายและมีกำไรเพิ่มขึ้นจากปี ๒๕๔๔ แต่ในปี ๒๕๔๖แม้ว่าปริมาณการใช้ในประเทศขยายตัวเล็กน้อยแต่อุตสาหกรรมภายในไม่สามารถเพิ่มปริมาณการขายได้เช่นเดียวกันสำหรับในช่วงระยะเวลาการไต่สวนการทุ่มตลาดเมื่อเทียบกับช่วงเดียวกันในปีก่อน กล่าวคือปริมาณการใช้ในประเทศหดตัวเล็กน้อยแต่ปริมาณการขาย ยอดจำหน่ายและกำไรของอุตสาหกรรมภายในกลับลดลงมากกว่าปริมาณการใช้ในประเทศที่หดตัวความสามารถในการระดมทุนหรือการลงทุนในช่วงปี๒๕๔๔ช่วงระยะเวลาการไต่สวนการทุ่มตลาด อุตสาหกรรมภายในมิได้มีการเพิ่มทุนหรือกู้ยืมเพิ่มเติม แต่ได้เพิ่มกำลังการผลิตในปี ๒๕๔๖เพื่อรองรับปริมาณความต้องการใช้ของตนเองความสัมพันธ์ของปริมาณการนำเข้าสินค้าทุ่มตลาดกับส่วนเหลื่อมการทุ่มตลาดไม่มีความสัมพันธ์ของการทุ่มตลาดและความเสียหายตามมาตรา ๒๑ เนื่องจากพบว่าแม้การนำเข้าจากสาธารณรัฐเกาหลีจะก่อให้เกิดการตัดราคาและมีผลกระทบต่อความสามารถในการทำกำไรของอุตสาหกรรมภายในแต่ผลกระทบดังกล่าวมิได้เกิดจากการทุ่มตลาดเนื่องจากปริมาณสินค้านำเข้าจากสาธารณรัฐเกาหลีส่วนใหญ่ คือ ร้อยละ ๙๐.๔๒ไม่ได้ทุ่มตลาดสำหรับการพิจารณาปัจจัยอื่นที่ก่อให้เกิดความเสียหายต่ออุตสาหกรรมภายในนอกจากการทุ่มตลาด พบว่าความเสียหายเกิดจากความเสียเปรียบในการแข่งขันและนโยบายการตั้งราคาขายของอุตสาหกรรมภายใน๗.การพิจารณาประโยชน์สาธารณะคณะกรรมการได้พิจารณาประโยชน์สาธารณะประกอบกันแล้วเห็นว่าไม่ควรใช้มาตรการตอบโต้การทุ่มตลาดเนื่องจากอุตสาหกรรมภายในเป็นผู้ผลิตรายเดียวในไทยโดยผลิตกรดไนตริกส่วนใหญ่กว่าร้อยละ ๘๐ เพื่อใช้ผลิตสินค้าต่อเนื่องของตนเองส่วนที่เหลือไว้จำหน่ายภายในประเทศหรือส่งออก หากสินค้าต่อเนื่องมีความต้องการเพิ่มขึ้นและมีมาตรการตอบโต้การทุ่มตลาดอาจเกิดการขาดแคลนเพราะการผูกขาด (Monopoly) และกระทบอุตสาหกรรมต่อเนื่องที่ใช้กรดไนตริกเป็นวัตถุดิบนอกจากนี้กำลังการผลิตปัจจุบันของอุตสาหกรรมภายในไม่สามารถรองรับความต้องการใช้ในประเทศทั้งหมดของสินค้ากรดไนตริกได้๘.ผลวินิจฉัยของคณะกรรมการคณะกรรมการได้พิจารณาข้อมูลและพยานหลักฐานที่ได้รับจากการไต่สวนการทุ่มตลาดและความเสียหายข้างต้นแล้วโดยคำนึงถึงประโยชน์ของอุตสาหกรรมภายใน ผู้บริโภค และประโยชน์สาธารณะประกอบกันและมีคำวินิจฉัยให้ยุติการไต่สวนการทุ่มตลาดสินค้ากรดไนตริกชนิดความเข้มข้นไม่เกิน ๖๙% ที่มีแหล่งกำเนิดจากสาธารณรัฐเกาหลีเนื่องจากไม่พบความเสียหายอย่างสำคัญอันเกิดจากการทุ่มตลาดต่ออุตสาหกรรมภายในประกาศณ วันที่ ๒๕ กุมภาพันธ์ พ.ศ. ๒๕๔๘ราเชนทร์พจนสุนทรอธิบดีกรมการค้าต่างประเทศวิภา/จัดทำ๖กันยายน ๒๕๕๔จุฑามาศ/ปรับปรุง๗ มกราคม ๒๕๕๙[๑] ราชกิจจานุเบกษาเล่ม ๑๒๒/ตอนที่ ๑๙ ง/หน้า ๒๐/๘ มีนาคม ๒๕๔๘